Jean-Claude Rivière

Jean-Claude Rivière a zo ur skolveuriad krennamzerour gall, arbennikaet war lennegezh ar Grennamzer, ha bet o kelenn e Skol-veur Naoned ha Skol-veur Pariz-IV. Anavezet eo evit e savboentoù a zegasas rendael diwar-benn ar "yezhoù rannvroel" hag an okitaneg dreist-holl, hag ivez er perzh a gemeras en afer tezenn Henri Roques.

Politikerezh
Unan eus saverien ar GRECEValérie Igounet, Histoire du négationnisme en France, Éditions du Seuil, 2000, p.119. eo, ur skol brederiañ lakaet da vezañ eus an tu dehoù pellañ, ha pennadoù en deus savet ivez evit ar gelaouenn Europe-Action tuet heñvelIbid..

Ar yezhoù "rannvro"
Er bloaz 1984 ec'h embann ul levrig La Subversion et les langues régionales a-enep ar "yezhoù rannvroel" embannet gant ar sindikad skol-veur eus an tu dehoù a-grenn UNI.

An okitaneg
Er bloaz 1980 ec'h embann ul levr Langues et pays d'ocemb. l'Astrado ma lavar ne vije ket eus an okitaneg ha ne vije nemet eus "yezhoù ok". Implijet e voe ar savboent-se gant enebourien an okitanegDa skouer: Françoise Morvan «Les occitanistes sont pourtant les plus mal placés pour accuser les autres de vouloir tuer des langues puisque ratifier la charte serait substituer l’occitan, fabrication politique totalement artificielle (comme le breton surunifié), aux langues d’oc : le gascon, le limousin, l’auvergnat, le provençal sont éliminés.» he lec'hienn.

Afer tezenn Henri Roques
E miz Mezheven 1985 e tremen Henri Roques (1920-2014) un dezenn doktorelezh e Skol-veur Naoned, lakaet da vezañ an dezenn azgwelour gentañ eus Bro-C'hall, awenet gant tezennoù nac'helour Henri Faurrisson. Rivière eo an daneveller tezenn, hag unan eus 3 ezel ar juriNadine Fresco, Pennad "Négationnisme" en Encyclopædia Universalis, 2004 .. Torret e voe an dezenn-se e 1986.

Oberennoù
Les pastourelles anonymes des XIIème et XIIIème siècles, tezenn doktorelezh, 1972
Le vocabulaire dans l'oeuvre poétique de Mistral, tezenn, 1977 
Anthologie des troubadours auvergnats, Cercle occitan d'Auvergne, 1974
Georges Dumézil : à la découverte des Indo-Européens (a-gevret gant R. Schilling, F.-X. Dillmann, J. Varenne [et al.]), 1979
Langues et pays d'oc, L'Astrado , 1980
La Subversion et les langues régionales, Union nationale inter-universitaire (UNI), 1984
Microtoponymie de la commune de Vebret (Cantal), L'Harmattan, 2015

Notennoù ha daveoù

Rummad:Ganedigezhioù 1930
Rummad:Marvioù 2017
Rummad:Skolveuridi
Rummad:Okitaneg